Tiedote kotiin Nälkäpäivä 20.–22.9.2018

**Lelukeräys Nälkäpäivän hyväksi**

Näpälän koululla järjestetään lelukeräys Suomen Punaisen Ristin Nälkäpäivän hyväksi. Lelut myydään Näpälän torilla lauantaina 22.9.2018 klo 10-14.
Tulettehan mukaan!

Lelukeräyksen juuret juontavat pienen pojan ja hänen äitinsä väliseen keskusteluun tavallista jännittävämmän koulupäivän jälkeen. Eräänä päivänä 90-luvun lopulla kolmasluokkalainen Rasmus tuli kotiin mietteliäänä. Koulussa oli puhuttu Kosovon kriisistä. Rasmus oli huolissaan sodan jalkoihin jääneiden ihmisten tilanteesta ja halusi auttaa. Äiti kuunteli poikansa huolen tarkkaan, eikä halunnut jättää tätä toivottomaksi. Yhdessä he miettivät, mikä olisi viisainta.

Silloin syntyi ajatus lelukirpputorista. Rasmuksen vanhat lelut myytäisiin ja rahat lahjoitettaisiin Punaisen Ristin keräykseen. Jotta leluja saataisiin koottua enemmän, pyydettiin mukaan koko koulu. Näin toisetkin lapset saivat kokea auttamisen ilon.

Tulkaa mukaan Rasmuksen aloittamaan avun ketjuun!

Mikäli kotoanne löytyy lelu tai kirja, jonka lapsenne haluaa lahjoittaa lelukeräykseen, hän voi viedä lelun koululle \_\_\_\_\_ mennessä. Lelut toimitetaan koululta lelukirppikselle myytäväksi. Lapset ovat itsekin tervetulleita myymään leluja torilla halutessaan.

Koko perheenne on sydämellisesti tervetullut osallistumaan Nälkäpäivään, joka järjestetään tänä vuonna jo 37. kerran. Nälkäpäivänä kerätään varoja Suomen Punaisen Ristin katastrofirahastoon. Sen varoilla autetaan siellä, missä hätä on kulloinkin suurin.

Lue lisää: nälkäpäivä.fi.